OzLabs/hebrew-wiki-articles huggingface dataset:
WOW air

מטוס [[איירבוס A330-300 של החברה]]
מטה החברה בעיר [[רייקיאוויק]]
WOW air הייתה חברת תעופה איסלנדית, אשר החלה לפעול ב-1 ביוני 2012 ופשטה את הרגל ב-28 במרץ 2019.

בסיס הפעולה המרכזי של החברה אשר מובילה בתחום טיסות לואו קוסט לטוח ארוך היה בנמל התעופה הבינלאומי קפלוויק. היא הפעילה טיסות ל-31 ערים במדינות שונות באירופה, בהן שווייץ, גרמניה, דנמרק, ספרד, בריטניה וצרפת. בנוסף, הפעילה החברה טיסות ליעדים בצפון אמריקה כמו ניו יורק, לוס אנג'לס, סן פרנסיסקו, מיאמי, שיקגו, וושינגטון, טורונטו, מונטריאול ופיטסבורג.

החברה הייתה המפעילה הראשונה באירופה של מטוסי האיירבוס A321neo.

החל מסוף 2018 נקלעה החברה לקשיים תפעוליים. חברת אייסלנדאייר שקלה לקנות אותה, אך נסוגה מכוונותיה וב-28 במרץ 2019 הודיעה WOW air על פשיטת רגל. כשנה מאז שהכריזה על פשיטת רגל, ושבעה חודשים מאז שהחברת תעופה למעשה הפסיקה את פעילותה, בספטמבר 2019 קיבלה חברת התעופה השקעה של 85 מיליון דולר, שתחזיר אותה לפעילות בטיסות להובלת מטענים. על פי תחנת הטלוויזיה האיסלנדית RUV, חברת התעופה תפתח מחדש בטיסה בין וושינגטון, די.סי. וקפלאוויק. חברת התעופה תשתמש בשני מטוסים בלבד להובלת דגים וסחורות אחרות<ref></ref>.

==צי המטוסים ==
צי המטוסים של החברה, נכון ליולי 2018:

{|class="toccolours" border="1" cellpadding="3" style="border-collapse:collapse;text-align:center"
|+
|- style="background:purple;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="3" class="unsortable" | <font style="color:white;">נוסעים
! rowspan="2" style="width:200px;" | <font style="color:white;">הערות
|- style="background:purple;"
! style="width:40px;" | <abbr title="מחלקת תיירים +"> <font style="color:white;">W</abbr>
! style="width:40px;" | <abbr title="מחלקת תיירים"> <font style="color:white;">Y</abbr>
! style="width:40px;" | <center><font style="color:white;">סה"כ
|-
|איירבוס A320-200
|2
|—
|—
|174
|174
|
|-
|איירבוס A320neo
|1
|—
|—
|180
|180
|
|-
|rowspan=4|איירבוס 200-A321
|rowspan=4|12
|rowspan=4|—
|—
|200
|200
|rowspan=4|
|-
|8
|200
|208
|-
|8
|202
|210
|-
|—
|220
|220
|-
|איירבוס A321neo
|2
|—
|8
|200
|208
|
|-
|rowspan=2|איירבוס A330-300
|rowspan=2|3
|rowspan=2|—
|21
|324
|345
|rowspan=2|
|-
|27
|318
|345
|-
|איירבוס A330-900neo
|—
|4
|42
|323
|365
|קבלת הזמנה החל מ-2018
|-
!סה"כ
!20
!4
|colspan=4|
|}

==פעילות החברה בישראל==
בתחילת 2017 הגישה החברה בקשה להפעלת קו תעופה בין נמל התעופה בן-גוריון לרייקיאוויק, בירת איסלנד, בהתאם לרפורמת השמים הפתוחים, שר התחבורה אישר לחברה להפעיל את הקו. והחברה נחתה לראשונה בנמל התעופה בן-גוריון ב-13 בספטמבר 2017.

החברה הפעילה 3 טיסות שבועיות בין תל אביב לרייקיאוויק. במטוס איירבוס A321neo.

ביולי 2018 הודיעה החברה כי היא תפסיק את טיסותיה לישראל ב-18 בנובמבר 2018. עם זאת, החברה הודיעה כי בכוונתה לחזור ולהפעיל את הטיסות בעתיד, באוקטובר 2018 פרסמה החברה שהיא תחזור לפעילות בקו כבר ב-11 ביוני 2019, אך בפועל פשטה את הרגל כמה חודשים קודם לכן.

==קישורים חיצוניים==

* 

==הערות שוליים==

קטגוריה:חברות לטיסות חסך
קטגוריה:אירופה: חברות תעופה
קטגוריה:איסלנד: תעופה
קטגוריה:חברות איסלנדיות
קטגוריה:חברות תעופה שנכנסו להליך פירוק
דומיטרו פופסקו

דומיטרו פופסקו (1883–1970) היה גנרל רומני.
 
בין השנים 1928-1931 היה המזכיר הכללי של משרד הביטחון. בין 3 במרץ 1939 - 1 בפברואר 1940, שימש כמפקד משמר הגבול הרומני.

פופסקו היה שר הפנים בממשלתו של יון אנטונסקו בין 21 בינואר - 23 באוגוסט 1944.

==מקורות==

<div style="direction: ltr;">
* 
</div>

קטגוריה:פוליטיקאים רומנים
קטגוריה:אנשי צבא רומנים במלחמת העולם השנייה
קטגוריה:רומנים שנולדו ב-1883
קטגוריה:רומנים שנפטרו ב-1970
עלי גומעה

עלי גומעה
עלי גומעה (ערבית: على جمعة; נולד ב-3 במרץ 1952) כיהן כמופתי הגדול של מצרים מטעם מוסד הלימוד האיסלמי-מצרי דאר-אל איפתא אל-מיסרייה ויורשו של אחמד אל טייב. במסגרת תפקידו, אותו הוא מילא מה-28 בספטמבר 2003 ועד ה-11 בפברואר 2013 היווה את הסמכות הרשמית העליונה ביותר במדינה לניפוק פסקי הלכה.

נחשב לאחד ממשפטני הדת המוערכים ביותר בעולם האסלאם ורבים חשים כי הוא דמות אסלמית מתונה שאינה מתחבבת על האיסלמיסטים, אם כי בניגוד לדעתו על פיגועים במצרים ובכלל, הוא הביע תמיכה בפיגועי התאבדות בישראל בטענו כי "פלסטין היא מקרה מיוחד" [http://www.ynet.co.il/articles/0,7340,L-3248886,00.html] [http://www.memri.org.il/cgi-webaxy/sal/sal.pl?act=show&ID=107345_memri&lang=he&dbid=articles&dataid=1498] [http://www.news1.co.il/Archive/0020-D-284188-00.html] [http://www.scooper.co.il/pr/1015540/]. גומעה מתמחה ביסודות המשפט האיסלמי, במיוחד בתחום האוצול אל פיקה (התאוריה המשפטית) ודוגל באסכולה השאפעית בתורת המשפט האיסלמי.

==קישורים חיצוניים==

* 

* 
* [http://www.memri.org.il/cgi-webaxy/sal/sal.pl?act=show&ID=107345_memri&lang=he&dbid=articles&dataid=1498 המופתי החדש של מצרים שיח' עלי גומעה:תומך בפיגועי התאבדות וברצח ישראלים בכל העולם], המכון לחקר תקשורת המזרח התיכון, 4 באוקטובר 2003
* [http://www.aligomaa.net/bio.html ביוגרפיה] 

==הערות שוליים==

קטגוריה:אנשי דת מוסלמים מצרים
קטגוריה:אנשי דת מוסלמים סונים
קטגוריה:מצרים שנולדו ב-1951
נהדה

תקופת הנהדה (בערבית: نهضة - נהצ'ה, התעוררות), שמילאה תפקיד מרכזי בעיצוב השקפות עולם ותפיסות ערביות, החלה במחצית הראשונה של המאה ה-19 ונמשכה עד מלחמת העולם הראשונה. עיצוב זה כלל מפגש בין התרבות והערכים הערביים לאלה של העולם המודרני, חשיפה אשר הניבה הערכה עצומה להישגים הטכנולוגיים והתרבותיים המערביים במקביל להבנה בצורך החיוני לשמר את התרבות הערבית.
 
שני ההיבטים העיקריים בתקופת הנהדה היו ההיבט התרבותי, אשר כלל פעילות לינגוויסטית-שפתית, ספרותית ועיתונאית, והתרחש החל במחצית הראשונה של המאה ה-19 ועד ראשית המאה ה-20; וההיבט הפוליטי, שהתמקד בזהות פוליטית ובלאומיות והחל במחצית השנייה של המאה ה-19 בתגובה לקולוניאליזם ישיר ועקיף.

במחצית השנייה של המאה ה-19, כתוצאה מאינטראקציות פנימיות וחיצוניות, התפתח מעמד ביניים בורגני בביירות שכלל אינטלקטואלים וסוחרים. רוב האינטלקטואלים עמלו בהתמדה על פיתוח השפה והציוויליזציה הערבית. בנוסף, ברמה הלאומית והפוליטית הם עודדו זהות סורית מקומית וכן זהות ערבית. התפתחויות אלה הושפעו ממספר גורמים, כולל השפעת החינוך, החברה והפוליטיקה המערבית על האזור; פעילויות המיסיון הנוצרי ומלחמת האזרחים בלבנון וסוריה בשנת 1860, אשר בעקבותיה הובהר לצדדים הלוחמים הצורך העז בפתרון לא-קנאי שיאפשר לקבוצות השונות באזור לחיות יחד בשלום ובשיתוף פעולה. השפעה נוספת הייתה חוקי הרפורמציה העות'מאנים, הידועים כ"אל תנט'ימאת", שהיו מרכזיים בפוליטיקה העות'מאנית החל משנת 1856. ח'ליל אל-ח'ורי היה עיתונאי, משורר ומבקר שתרם רבות לפוליטיקה המקומית ולהתפתחות התרבותית. זאת ועוד, אל-ח'ורי נחשב לאחת מדמויות המפתח של הרנסאנס הערבי במחצית השנייה של המאה ה-19. אל ח'ורי נולד בשועיפת, התחנך אצל נסיף אל יאזיג'י (1871-1800), למד טורקית וצרפתית וגדל בביירות, שבשנים אלה החלה להתפתח ונהייתה למרכז בלאד א-שאם. בתקופה זו היה אל ח'ורי מודע לצורך להקים עיתון ערבי עצמאי שישרת צרכים חינוכיים ומסחריים כאחד. בין הפעילים הבולטים במחצית הראשונה ל המאה ה-20 היה אליאס אבו שבכה הלבנוני.

נציגה בולטת נוספת של התנועה הייתה מריאנה מראש, בין הנשים סופרות ועיתונאיות הראשונות של האזור. היא הייתה בת למשפחה מלכיתית.

==ראו גם==
*חדיקת אל-אח'באר
*אל-מהג'ר

==לקריאה נוספת==
<div dir="ltr" align="left">
*Bawardi, Basiliyus. "First Steps in Writing Arabic Narrative Fiction: the Case of Ḥadīqat al-Akhbār." Die Welt Des Islams 48, no. 2 (2008): 170-195. http://www.ingentaconnect.com/content/brill/dwi/2008/00000048/00000002/art00003.
*Zachs, Fruma and Sharon Halevi. "From Difa Al-Nisa to Masalat Al-Nisa in greater Syria: Readers and writers debate women and their rights, 1858-1900." International Journal of Middle Eastern Studies 41, no. 4 (2009): 615 – 633.
<div dir="rtl" align="right">

==קישורים חיצוניים==

==הערות שוליים==

קטגוריה:המזרח התיכון: היסטוריה
קטגוריה:תרבות ערבית
קטגוריה:סוריה: תרבות
קטגוריה:תרבות אסלאמית
דניאל וולפסון

הרב דניאל וולפסון. 2003
הרב דניאל קלמן הלוי וולפסון (נולד בכ"ב בתמוז ה'תשכ"ד, 2 ביולי 1964) הוא ראש ישיבת נתיבות חכמה (המכונה על שמו "וולפסון") בירושלים.

==קורותיו==
נולד בבני ברק לאביעזר וולפסון. בצעירותו עברה משפחתו לסביון. בילדותו השתתף במקהלת הילדים יד בזמר בניצוחו של יגאל צליק.<ref></ref> בסוף לימודיו בכיתה ז' נפגש עם הרב אהרון יהודה לייב שטיינמן שלאחר ששוחח עמו המליץ שידלג על כיתה ח' ויעלה בסוף השנה ללמוד בישיבה הקטנה של פוניבז' וכפי שאכן קרה, לאחר מכן למד בישיבה הגבוהה של פוניבז'.

במהלך לימודיו בישיבת פוניבז' למד עם הרב דוב לנדו ראש ישיבת סלבודקה, והוא מחשיב אותו כרבו המובהק. הרב לנדו נוהג להגיע כפעם בשנה לישיבתו של הרב וולפסון ומדבר בשבחו פעמים רבות. בנוסף, מחשיב הרב וולפסון את הרב אלעזר מנחם מן שך לרבו והוא מרבה להביא חידושים מספרו אבי עזרי בשיעורים הכללים שהוא מוסר.

נישא לרבקה הניה, בתו של הרב דב בר אלתר אייכנשטיין, שכיהן כראש ישיבת איתרי. לאחר נישואיו שימש כמשיב בישיבת באר התורה ובישיבת גבעת שאול. בהמשך ובגיל צעיר מאוד התמנה לראש ישיבת חכמת שלמה של הרב יהושע ישעיה נויבירט בשכונת בית וגן. באלול תשס"ט בשיתוף עם הרב נויבירט ייסד את ישיבת נתיבות חכמה בעידוד הרב אהרן יהודה לייב שטיינמן.

מקדיש סדרים ושיעורים מיוחדים ללימוד נושאים שאין דרך עולם הישיבות לעסוק בהם כגון בסדרי זרעים, קדשים וטהרות, ומאמ שבועי שלו מתפרסם באופן קבוע בקובץ "אהלי טהרות". חיבר גם מספר ספרים ובהם על מסכתות בסדר טהרות שהלימוד בהן אינו רווח בישיבות. ספרו "אשיחה בחקיך" על מסכת פרה זכה בפרס ירושלים לספרות תורנית.

לאחר ייסוד ישיבתו עבר מביתו בשכונת הר נוף לשכונת בית וגן.
במסירת שיעור בהיכל בית המדרש החדש
בעבר עסק בהשקעה בקרנות הון סיכון.<ref>איתמר לוין [https://www.globes.co.il/news/article.aspx?did=1000168984 תורת הרוחים] באתר גלובס</ref>

==ספריו==
* [http://www.hebrewbooks.org/47550 אשיחה בחקיך], על מסכת פרה
* [http://www.hebrewbooks.org/50888 מראות טהורות], על מסכת נגעים
* אמרות טהורות, ענייני בדיקת חמץ וביעור חמץ ועוד עניינים במסכת פסחים
* [http://www.hebrewbooks.org/50881 להבין שמועות], שיעורים במסכת בבא קמא שנאמרו בישיבת חכמת שלמה
* [http://www.hebrewbooks.org/47574 להבין שמועות], שיעורים במסכת יבמות שנאמרו בישיבת חכמת שלמה
* [http://www.hebrewbooks.org/50882 להבין שמועות], שיעורים במסכת כתובות שנאמרו בישיבת חכמת שלמה

==קישורים חיצוניים==

* 
* 

==הערות שוליים==

קטגוריה:ראשי ישיבה ליטאים בישראל
קטגוריה:בוגרי ישיבת פוניבז'
קטגוריה:בית וגן: רבנים
קטגוריה:מחברי ספרות תורנית
קטגוריה:ישראלים שנולדו ב-1964
קטגוריה:משפחת אייכנשטיין
מדינת האיחוד

מדינת האיחוד (באנגלית: Unity; בערבית: الوحدة) הייתה אחת מעשרת מחוזות דרום סודאן. שטח המחוז היה כ-35,956 קמ"ר, גודל האוכלוסייה בו היה כ-585,801 נפש (נכון ל-2008) ובירתו הייתה בנטיו. המחוז היה אחד משלושה מחוזות בחבל ארץ הנילוס העליון הגדול ואוכלס על ידי שתי קבוצות אתניות עיקריות: שבט הנואר ושבט הדינקה.

==חלוקה לנפות==
מחוז מדינת האיחוד, בדומה לשאר המחוזות, חולק לנפות. בראש כל נפה עמד נציב שמינה נשיא המדינה, סאלווה קיר מאיארדיט.
להלן נפות המחוז:

* נפת רובקונה (Rubkona)
* נפת מאיום (Mayom)
* נפת פנרינג (Panrieng)
* נפת ליר (Leer)
* נפת גויט (Guit)
* נפת קוך (Koch)
* נפת אביאמנום (Abiemnom)
* נפת מאיינדיט (Mayendit)
* נפת פאיינג'ייר (Payinjiar)

הערים הגדולות במחוז: בנטיו, מאיום, לייר ואדוק.

==כלכלה==
הפעילות הכלכלית העיקרית במחוז היא חקלאות. האנשים החיים במחוז הם בעיקר עמים ושבטים נוודים העוסקים בחקלאות וניהול משק חי, בעיקר בקר. גידול ירקות ופירות אינו נפוץ במחוז.

==נפט==
תוואי צינור הנפט הראשי של סודאן
שדות הנפט הראשונים שהתגלו בסודאן היו בשנות השבעים של המאה העשרים. חברות נפט בינלאומיות שעסקו בחיפושי שדות נפט נוספים, עסקו גם בהעתקת מקום מגוריהם של האוכלוסייה שהתגוררה באזור. שדות הנפט הגדולים באזור הם BLOCK 5A ו"שדה יוניטי" שמוערך בכ-24 מיליון מטר מעוקב (כ-150 מיליון חביות) ושייך ברובו לדרום סודאן. צינור הנפט הראשי של סודאן מתחיל בשדה יוניטי עובר דרך בירת סודאן, ח'רטום, ונגמר אחרי 1600 ק"מ בפורט סודאן שמייצא את הנפט דרך הים האדום. עקב כך מהווה שדה יוניטי לאחד ממקורות הסכסוך בין הצפון לדרום וטרם נקבע גובה התשלום של דרום סודאן לסודאן על העברת הנפט שעובר דרכה לייצוא.

==ראו גם==
* הנילוס העליון הגדול

==קישורים חיצוניים==
* [http://www.lib.utexas.edu/maps/africa/sudan_oil_usaid_2001.pdf 'סודאן: זיכיון לנפט וגז' (מפה)]

==הערות שוליים==

איחוד
צינור הנפט הראשי של סודאן

תוואי צינור הנפט הראשי של סודאן
צינור הנפט הראשי של סודאן הוא צינור נפט חשוב המשמש להובלת נפט שמייוצא מצפון מדינת דרום סודאן אל בתי הזיקוק בעיר פורט סודאן השוכנת לחופי הים האדום. אורכו של הצינור נאמד בכ-1600 ק"מ. הצינור נבנה על ידי חברת Greater Nile Petroleum Operating Company והוא החל לפעול בשנת 1999. חברת הנפט הלאומית של סין, שלה 40% מ-Greater Nile Petroleum Operating Company, מפעילה ומתחזקת את הצינור.

בשנת 1999, נבנה הצינור משדה הנפט הגליג שבמחוז דרום קורדופאן והוארך בהמשך עד שדה הנפט יוניטי השייך כיום ברובו לדרום סודאן. 

==ראו גם==
* מדינת האיחוד

==הערות שוליים==

קטגוריה:קצרמר נפט וגז
קטגוריה:סודאן: כלכלה
קטגוריה:דרום סודאן: כלכלה
סודאן
קליבלנד בראון

קליבלנד בראון (באנגלית: Cleveland Brown) הוא דמות המככבת בסדרת האנימציה איש משפחה, ובסדרה הבת שלה, המופע של קליבלנד.

במשך שבע עונותיה הראשונות של הסדרה "איש משפחה" כיכבה דמותו של קליבלנד בתור דמות משנית, כחברו ושכנו של פיטר גריפין, כוכב הסדרה. בעונות המוקדמות הופיע קליבלנד לצד אשתו לורטה בראון, עד גירושיהם בעונה הרביעית כתוצאה מבגידה של לורטה עם דמות משנית אחרת בסדרה, גלן קווגמאייר. בפרק הבכורה של "המופע של קליבלנד" מתוארת פרידתו של קליבלנד בראון מהדמויות המוכרות בסדרה "איש משפחה". בסדרה החדשה "המופע של קליבלנד" מוצגת העיירה סטולבנד, וירג'יניה כעיירת הולדתו ונוספות דמויות חדשות כמו: אשתו דונה טאבס-בראון וילדיה רוברטה וראלו, ובנו הביולוגי של קליבלנד, קליבלנד בראון ג'וניור.

בעקבות ביטול "המופע של קליבלנד" החליט סת' מקפרלן להחזיר את קליבלנד ומשפחתו לסדרה "איש משפחה".

עד לשנת 2020, קליבלנד דובב על ידי מייק הנרי. בעקבות תנועת המחאה "Black Lives Matter", המדבב פרש מהתפקיד, ובמקומו מדבב השחקן עריף זאהיר.

== קישורים חיצוניים ==
* [http://www.fox.com/cleveland/bios/cleveland.htm#type:character הדמות], באתר הסדרה

== הערות שוליים ==

קטגוריה:דמויות איש משפחה
קטגוריה:דמויות שחורות באנימציה
קטגוריה:אפרו-אמריקאיים בדיוניים
סטואי גריפין

סטיוארט גיליגן "סטואי" גריפין (באנגלית: Stewart Gilligan "Stewie" Griffin) היא דמות אשר מככבת בסדרת האנימציה "איש משפחה" ומדובבת על ידי סת' מקפרלן.

== אישיות ==
סטואי הוא תינוק בן שנה, הוא חכם ומתוחכם מאוד אף על פי שלפעמים מתנהג כתינוק, לדוגמה, באמצע קרב עם הכפיל שלו הוא צחק למראה כפות רגליו הקטנות וכך בריאן ידע מי הוא סטואי האמיתי.

דובר אנגלית בריטית רהוטה (למעט מילים המתחילות ב- wh, בהן הוא הופך את סדר האותיות ל- hw, מה שמוציא את בריאן מדעתו מספר פעמים) ושואף להשתלט על העולם, לעיתים באכזריות. סטואי הוא בנם של פיטר ולויס ואחיהם הקטן של מג וכריס. יש לו קשר מיוחד עם כלבו המואנש, בריאן. סטואי מבטא לאורך הסדרה שנאה רבה לאימו, ואף שואף להרוג אותה, אך ישנם מספר קטעים מתוך הסדרה בהם מתבטאת אהבה כלפיה והזדקקות אליה.

נטייתו המינית של סטואי אינה ברורה, וקיים עיסוק מסוים בנושא זה בסדרה למרות היותה של הדמות בגיל שנה בלבד; החל מהעונה השנייה נרמז בפרקי הסדרה לעיתים קרובות כי יש לו נטיות הומוסקסואליות, אך במצבים אחרים נרמזו גם נטיות הטרוסקסואליות, מספר פעמים בסדרה הוא מציג דעות הומופוביות ומספר פעמים דעות הומוסקסואליות.
בתחילת שנת 2018 נמסר כי במהלך העונה הקרובה, יוצג פרק מיוחד במהלכו יוצא סטואי מהארון וחושף את עצמו כהומוסקסואל, (הוא יצא מהארון בפני הפסיכולוג שלו לאחר שהודה שהוא מאוהב בגרנט גאסטין).

בפרקים מסוימים מוצג מחסן הנשק הרב של סטואי שבו מופיעים מיני פצצות גרעין וכמות אדירה של כלי תחמושת שונים.

== מסעות בזמן ==
במהלך הסדרה סטואי וחברו הכלב בריאן נוסעים בזמן עם מכונת הזמן שסטואי בנה. באחד הפרקים סטואי בריאן ומורט נסעו לתקופת מלחמת העולם השנייה בפרוץ המלחמה. הם נסעו למשל לאחד מפרקיה הראשונים של הסדרה ופעמים רבות נוספות שם עברו הרפתקאות קומיות ומבדרות.

== ביקורת ==
דמותו של סטואי זכתה לפופולריות ברחבי העולם. היא דורגה במקום ה-95 ברשימת הדמויות הזדוניות הטובות ביותר בכל הזמנים של מגזין ויזארד.

== הבנת הדמות ==
אין קונצנזוס מוחלט סביב השאלה "מי מהדמויות מבינות את סטואי". במהלך ריאיון, מקפרלן אמר שכל הדמויות יכולות להבין אותו בעיקרון אבל הן מתעלמות ממנו או רק חושבות לעצמן "איזה חמוד הוא" כשהוא מדבר אליהם. במהלך פאנל שהתרחש בקומיקון (2011) אמר מקפרלן שבריאן כל הזמן שומע את סטואי ולפעמים גם כריס שומע אותו ולרוב כותבי הסדרה מונעים מפיטר, לואיס ומג לשמוע את סטואי כשהוא מדבר. כשסטואי עוזב את הבית השאלה מי שומע את סטואי תלויה מאוד בעלילת הפרק. בנוסף מקפרלן הצהיר שהחוקים הרגילים של הבנת הדמות יכולים להישבר לטובת הקומדיה, ולכן התשובה לשאלה יכולה להשתנות מפרק לפרק. בדקה ה-18 של פרק 4 עונה 15 פיטר מתנצל בפני המשפחה וסטואי עונה לו "זה נחמד מצדך להתנצל" (תרגום חופשי) ופיטר מתייחס אליו ועונה לו "תודה לך, סטואי, מישהו שאני יכול להבין עכשיו" (תרגום חופשי). סצנה זו מתייחסת לשיח המתמשך האם שאר בני המשפחה מעבר לבריאן יכולים להבין את סטואי. למרות זאת, התגובה של פיטר יכולה גם להוות פשוט חלק מנושא הפרק שבו כולם מתנהגים שונה מהדמות הרגילה שלהם. ככל הנראה לואיס לא מבינה את סטואי ורק פיטר, מג, כריס ובריאן מבינים אותו.

== קישורים חיצוניים ==

* [http://www.fox.com/familyguy/bios/stewie-griffin/ סטואי גריפין], באתר רשת Fox
* [http://familyguy.wikia.com/wiki/Stewie_Griffin סטואי גריפין], באתר Family Guy Wiki 
* 

קטגוריה:דמויות איש משפחה
קטגוריה:דמויות בדיוניות יהודיות
קטגוריה:דמויות להט"ביות בטלוויזיה
סם טוטמן

סם טוטמן (נולד ב-26 באפריל 1980) הוא גיטריסט להקת הפאואר מטאל הבריטית דראגונפורס. הוא הקים את דראגונפורס ביחד עם הרמן לי ב-1999 תחת השם דראגונהארט, אך שינו את שם הלהקה לדראגונפורס כשגילו שיש כבר להקה בשם הזה.

==קישורים חיצוניים==

* 

קטגוריה:גיטריסטים בריטים
קטגוריה:בריטים שנולדו ב-1980
פורט סודאן

פּוֹרְט סודאן (בערבית: بورتسودان, בתעתיק מדויק: בורתסודאן; מאנגלית: Port Sudan) היא עיר הנמל הראשית של סודאן ובירתה של מדינת אל-בחר אל-אחמר (מדינת הים האדום). אוכלוסייתה מוערכת בכ-517,338 נפש.

==היסטוריה==
[[בית דואר בפורט סודאן]]
[[מינרט בפורט סודאן]]
מחסני סחורות בפורט סודאן
פורט סודאן נוסדה בשנת 1909 על ידי בריטניה כתחנה האחרונה במסילת רכבת שקישרה את הים האדום עם הנילוס. בעיר נבנה נמל מודרני, שהחליף את נמל סַוַּאכִּן (سواكن) המיושן. בניית הרכבת נבנתה כדי לייצא לשוק העולמי כותנה, שומשום ודורה מהאדמות הפוריות שליד הנילוס.

==אוכלוסייה==
להלן גידול האוכלוסייה בעיר:
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#efefef"
! שנה
! אוכלוסייה

|-
||1906
|4,289

|-
||1941
|26,255

|-
||1973
|132,632

|-
||1983
|209,938

|-
||1993
|305,385

|-
||2007
|489,275 (מוערך)

|-
||2008
|517,338 (מוערך)
|}

==כלכלה==
נמל פורט סודאן הוא הלב הכלכלי של העיר ומייבא סחורות לסודאן כולה
כלכלת העיר נשענת ברובה על הנמל שמייבא מכונות, רכבים, דלק וחומרי בנייה ומייצא כותנה, גומי ערבי, שמן, עורות וסנה. בסמוך לנמל פועלים בתי זיקוק של נפט המוזרם משדות הנפט של מחוז מדינת האיחוד בדרום סודאן. בנוסף מסילת רכבת מקשרת את העיר עם הנילוס ומשמשת להעברת כותנה, שומשום ודורה.

בעיר פועלת משנת 1994 אוניברסיטת הים האדום.

==תיירות==
בפורט סודאן חופים ושוניות אלמוגים שמושכות תיירים. בנוסף, העיר משמשת כתחנת מעבר למוסלמים מרחבי אפריקה הרוצים להפליג דרך הים האדום לנמל ג'דה בערב הסעודית, כדי לקיים את החג' במכה הסמוכה.

==אקלים==
פורט סודאן מאופיינת באקלים מדברי עם ממוצע משקעים רב שנתי של כ-76 מילימטר גשם כאשר כ-90% מכמות זו יורדת באוקטובר-ינואר.

==תחבורה==
אחד מהכבישים המהירים החשובים בסודאן מחבר את פורט סודאן עם עיר הבירה ח'רטום ועובר דרך וואד מדאני (Wad Medani), גדארף (Gedaref) וקסאלה (Kassala). ב-2009 נבנה כביש ראשי נוסף המחבר את העיר עם חרטום ומקצר משמעותית את הדרך ביחס לכביש הישן.

נמל התעופה הבינלאומי של פורט סודאן ממוקם בסמוך לעיר ומשרת אותה בטיסות לקהיר ודובאי.

==ערים תאומות==
* 

==ראו גם==
* צינור הנפט הראשי של סודאן
* התקיפה הישראלית בסודאן (2009)
* מבצע חשיפה מלאה

==קישורים חיצוניים==

* 

==הערות שוליים==

קטגוריה:סודאן: ערים
קטגוריה:ערי בירה של יחידות מנהליות
קטגוריה:יישובים שהוקמו ב-1909
קטגוריה:ים סוף: ערי נמל
קטגוריה:אפריקה: ערי נמל
לירה דרום סודאנית

לירה דרום סודאנית (באנגלית: South Sudanese pound) היא המטבע וההילך החוקי הרשמי של מדינת דרום סודאן. המטבע מחולק ל-100 פיאסטרים והוא אושר על ידי בית המחוקקים הדרום סודאני ב-9 ביולי 2011, הודפס לראשונה ב-18 ביולי 2011, באחריות הבנק המרכזי של דרום סודאן, והחליף את הלירה הסודאנית בערכה.

שטרות הכסף נושאים את דיוקנו של ג'ון גראנג, המנהיג של תנועת השחרור הדרום סודאנית.

קיימים שישה סוגי שטרות בערכים של 1, 5, 10, 25, 50 ו-100 לירות וחמישה מטבעות בערכים של 1, 5, 10, 25 ו-50 פיאסטרים.

==קישורים חיצוניים==

* [http://banknotenews.com/files/tag-south-sudan.php מאמרים אודות השטרות הדרום סודאנים]
* [http://www.baudelet.net/monnaies/livre-sud-soudan.htm השטרות של דרום סודאן]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דרום סודאן: כלכלה
קטגוריה:מטבעות אפריקה
קטגוריה:מטבעות
ז'אן וידנוב

ז'אן וסילב וידנוב (בבולגרית: Жан Василев Виденов; נולד ב-22 במרץ 1959, פלובדיב, הרפובליקה העממית הבולגרית) הוא פוליטיקאי בולגרי אשר כיהן כיושב ראש המפלגה הסוציאליסטית הבולגרית וכראש ממשלת בולגריה מראשית 1995 ועד ראשית 1997. בתקופת כהונתו החריף מאוד המשבר הכלכלי שפקד את בולגריה, אשר החל עם סיום השלטון הקומוניסטי.

==ביוגרפיה==
וידנוב נולד בפלובדיב ואת השכלתו האקדמית בכלכלה רכש במוסקבה. הוא היה חבר במפלגה הקומוניסטית הבולגרית, אשר בראשית שנות ה-90 שינתה את שמה למפלגה הסוציאליסטית ובהמשך הפך ליושב ראשה. ב-1994 זכתה המפלגה הסוציאליסטית בבחירות ועל וידנוב הוטלה מלאכת הרכבת הממשלה. בתקופת כהונתו חלה הרעה משמעותית במצבה הכלכלי של בולגריה, האבטלה והחוב הלאומי האמירו, הורד דירוג האשראי של המדינה והמשבר הוביל לאי שקט חברתי גובר והולך. בשלהי 1996 גברו הקריאות במערכת הפוליטית להתפטרותו של וידנוב וב-21 בדצמבר הוא הודיע על התפטרותו. וידנוב סיים גם את כהונתו כיושב ראש המפלגה הסוציאליסטית ובמקומו נבחר גאורגי פרבאנוב. הוא נותר עוד מספר שבועות בתפקידו עד למינוי ממשלת מעבר בראשות ראש עיריית סופיה, סטפן סופיאנסקי. לאחר סיום תפקידו הועלו בבולגריה טענות לאי סדרים כלכליים בתקופת כהונתו. וידנוב פרש מהחיים הפוליטיים ומועסק כמרצה לכלכלה.

==קישורים חיצוניים==
* [http://www.vesti.bg/?tid=40&oid=1265373 ז'אן וידנוב: לא הייתי מרוצה מסרגיי סטאנישב ולכן עזבתי את המפלגה הסוציאליסטית], באתר vesti.bg 

==הערות שוליים==

קטגוריה:ראשי ממשלת בולגריה
קטגוריה:בולגרים שנולדו ב-1959
קדחת השוחות

קדחת השוחות היא מחלת חום הנגרמת על ידי החיידק Bartonella quintana ומועברת על ידי כיני גוף. המחלה הייתה נפוצה בצבאות הלוחמים במלחמת העולם הראשונה אשר לחמו מתוך שוחות במסגרת מלחמת חפירות שאפיינה את המלחמה, ומכאן שמה. היא תקפה חיילים כמעט בכל חזיתות הלחימה במלחמת העולם הראשונה, כאשר בין השנים 1915–1918 דווח כי בין חמישית לשליש מהחיילים הבריטים חלו בקדחת השוחות, לעומת חמישית מקרב החיילים הגרמנים והאוסטרים. המחלה גם נמצאת בשכיחות גבוהה יותר בקרב מחוסרי בית, וכן בקרב אנשים הצורכים סמים בזריקות.

==פתולוגיה ודרך העברה==
החיידק Bartonella quintana מועבר על ידי זיהום של פצע פתוח בעור או על ידי עקיצת כינת גוף שבה התערבבה צואתה. החיידק נמצא דרך קבע בדופנות הקיבה של הכינה.

==תסמינים==
המחלה מאופיינת בחום עולה ויורד הנמשך חמישה ימים. משום כך המחלה נקראת גם "קדחת קווינטנית" (מלטינית, חמש). תקופת הדגירה היא יחסית ארוכה ונמשכת כשבועיים. הופעת התסמינים היא בדרך כלל פתאומית, עם חום גבוה, כאבי ראש, כאבים בהזזת גלגל העין וכאבים בשוק. לאחר החום הראשוני ישנה עלייה קצרה בחום. ההחלמה אורכת שבועות. מקרי מוות מן המחלה הם נדירים.

==אבחנה==
האבחנה מתבצעת באמצעות מבחנים סרולוגיים, כמו מבחן וייל-פליקס. רוב המבחנים הסרולוגיים מדויקים יותר לאחר מספר ימים מתחילת הופעת התסמינים. רשימת האבחנה המבדלת כוללת: טיפוס הבהרות, ארלכיוזיס, עכברת, מחלת ליים ואדמת או חצבת.

==טיפול==
אנטיביוטיקה מקבוצת טטרציקלין למשך שבוע עד עשרה ימים היא הטיפול הנפוץ. לאנשים שלהם מומלץ שלא ליטול אנטיביוטיקה זו, משתמשים בכלורמפניקול.

==קישורים חיצוניים==
* 

קטגוריה:מחלות חיידקיות שמקורן בבעלי חיים
מבנה הקבורה של דואומון

250px
מבנה הקבורה של דואומון (בצרפתית: Ossuaire de Douaumont) הוא מבנה קבורה צבאי צרפתי, שלצידו בית קברות, השוכן באתר שדה הקרב ההיסטורי של ורדן במלחמת העולם הראשונה, כ-230 קילומטרים ממזרח לפריז. במבנה ובצדו טמונים כ-146 אלף מחללי הקרב.

ב-2023 הוכרז אתר מורשת עולמית של אונסק"ו בשם אתרי קבורה וזיכרון של מלחמת העולם הראשונה (החזית המערבית), הכולל בין היתר את מבנה הקבורה, את בית הקברות הצמוד לו, ואת האנדרטאות היהודית והמוסלמית בסביבה.

==רקע==

קרב ורדן היה מן המערכות העקובות ביותר מדם במלחמת העולם הראשונה. ב-1916 בחרה הקיסרות הגרמנית לרכז את מאמציה במלחמתה בחזית המערבית ועשתה זאת במתקפה על המבצרים בגזרת ורדן בצפון-מזרח צרפת. הגנרל הגרמני אריך פון פאלקנהיין יזם את המתקפה בגזרה זו במחשבה כי כך יקיז את דמו של צבא צרפת ויכריעו. בדיעבד התברר שהקרב הקיז את דמה של גרמניה באותה מידה.

הקרב החל ב-21 בפברואר 1916 ונמשך 300 ימים, עד 18 בדצמבר, בשדה קרב ששטחו היה כ-20 קילומטרים מרובעים בלבד. הקרב נסתיים בכישלון גרמניה וללא הישגים קרקעיים משמעותיים לה. מספר האבדות המדויק בקרב איננו ידוע, אך הוא נע בין 700 אלף לכמיליון הרוגים, פצועים, שבויים ונעדרים לשני הצדדים יחד, מהם כ-160 אלף הרוגים צרפתים וכ-100 אלף הרוגים גרמנים.

==האתר==
האתר שוכן בסמוך לכפר ההרוס דואומון, שנחרב במהלך קרב ורדן, ולאתר מצודת דואומון, שהייתה יעד מרכזי בו. מדובר במבנה אבן מאורך בעל קווים חיצוניים מעוגלים, שאורכו 137 מטרים. בתוכו הותקנו 52 גומחות, המיועדות לגזרות שונות של שדה הקרב. נחות בהן עצמותיהם של לפחות 130 אלף חיילים אלמונים, שנהרגו במהלך קרב ורדן, צרפתים וגרמנים כאחד, אשר נאספו באותן גזרות. חלונות בקירות החיצוניים של המבנה משקיפים אל תוך הגומחות. על גבי קירות המעבר הפנימי המרכזי של המבנה ותקרתו נקבעו לוחיות זיכרון, הנושאות שמות של חיילים צרפתים שנהרגו בקרב ומקום קבורתם לא נודע. 

ממרכזו של המבנה מתנשא מגדלור בן 46 מטרים, המשקיף על שדה הקרב של ורדן. מנורה אדומה ולבנה מאירה בו בשעות הלילה. במגדל קבוע גם פעמון ארד בן שתי טונות, המשמיע קולו בעת טקסים רשמיים באתר. 

לרגלי המבנה משתרע בית קברות צבאי צרפתי, ששטחו כ-144 דונם. נקברו בו 16,142 חללים צרפתים שנהרגו בקרב ורדן. 

באתר מצויים גם בית תפילה ומוזיאון, המציג תבליטים של שדה הקרב וכלי נשק שונים ממנו.

מבנה קבורה זמני הוקם בשדה הקרב של ורדן ב-1920 ביוזמת מושל העיר ורדן והבישוף שלה. האתר עצמו נוסד באותה שנה, ואבן הפינה לו הונחה על ידי המרשל פטן. האתר נחנך ב-7 באוגוסט 1932 על ידי נשיא צרפת, אלבר לברן.

ב-22 בספטמבר 1984 ביקרו יחד באתר נשיא צרפת פרנסואה מיטראן וקנצלר גרמניה הלמוט קוהל.

בקרבת האתר הוקמו אנדרטאות לזכר החללים היהודים והמוסלמים של צבא צרפת במלחמת העולם הראשונה. 

בשנת 2006 הפיק שירות הדואר הצרפתי בול הנושא איור של האתר.

==קישורים חיצוניים==

* 
*[https://www.verdun-douaumont.com/en אתר המבנה]

==הערות שוליים==

קטגוריה:צרפת: אנדרטאות למלחמת העולם הראשונה
קטגוריה:בתי קברות צבאיים של מלחמת העולם הראשונה
קטגוריה:צרפת: מוזיאונים צבאיים
קטגוריה:לורן
קטגוריה:מאוזוליאומים
קטגוריה:גראנד אסט: מבנים
קטגוריה:אתרי קבורה וזיכרון של מלחמת העולם הראשונה (החזית המערבית) (אתר מורשת עולמית)
קטגוריה:צרפת: קבורה
סיפורי ברלין

סיפורי ברלין (באנגלית: The Berlin Stories) הוא ספר שפורסם בשנת 1945, הכולל שתי נובלות מאת כריסטופר אישרווד, והם: 
* הפרידה מברלין (באנגלית: Goodbye to Berlin) 
* מר נוריס מחליף רכבת (באנגלית Mr Norris Changes Trains)

הספר נבחר לאחד ממאה ספרי הנובלות הטובים של המאה ה-20 על ידי הטיימס.

סיפורי ברלין היו נקודת המפתח בכתיבת המחזה אני מצלמה של ג'והן ואן דרוטן כשבתורו היה ההשראה לסרט "אני מצלמה" ולמחזה והסרט קברט. דמותה של סאלי באלס (Sally Bowles) היא ככל הנראה הדמות הבולטת ביותר מסיפורי ברלין עקב התפקיד המרכזי לה היא זוכה במחזה והסרט קברט, אולם בסיפורי ברלין היא מופיעה כדמות מרכזית רק באחד הסיפורים הקצרים בתוך הפרידה מברלין.

הספר "פרידה מברלין" יצא לאור בעברית בתרגום אמציה פורת במסגרת ספריה לעם של הוצאת עם עובד בשנת תשל"ו. כמו כן יצא לאור בשנית בתרגום נוסף של שאול לוין במסגרת מחברות לספרות של זמורה-ביתן בשנת 2007.

==עלילה==
שתי הנובלות מתרחשות בברלין של שנת 1931 כאשר אדולף היטלר מתחיל לצבור כוח. אישרווד מצייר את ברלין של אותה תקופת מעבר דרך בתי הקפה, הדרכים הציוריות, חיי הלילה המגוחכים בקיצוניותם, עוצמת ההמון והמליונרים.

==קישורים חיצוניים==
* 
* 
* 

קטגוריה:רומנים (סוגה ספרותית)
קטגוריה:ספרי 1945
קטגוריה:ספרי ספריה לעם
קוקון 2: החזרה

קוקון 2: החזרה (במקור: Cocoon: The Return) הוא סרט מדע בדיוני אמריקאי משנת 1988 בבימויו של דניאל פטרי.

== תקציר העלילה ==
לאחר שהם פוגשים בחייזרים בשנית, שלושת זוגות הקשישים מהסרט המקורי אינם בטוחים אם הם מעוניינים לעבור לכוכב אנטריה ולחיות לנצח או אם הם מעדיפים להישאר על כדור הארץ ולהישאר בני תמותה. ג'ו (מגולם על ידי יום קרונין) לומד בהמשך כי הלוקמיה שלו חזרה והוא מבין כי הוא יבריא שוב רק אם הוא ועלמה (מגולמת על ידי ג'סיקה טנדי) יעזבו את כדור הארץ. עם זאת, כאשר עלמה נפגעת על ידי מכונית, ג'ו נותן את שארית כוחו על מנת להצילה. ארתור ובס (דון אמיצ'י וגוון ורדון) לומדים כי בס בהריון, ומחליטים לגדל את הילד בכוכב אנטריה על מנת שהם יוכלו לחיות מספיק זמן כדי לראות אותו גדל. בן ומרילין (וילפורד ברימלי ומורין סטייפלטון) מחליטים כי הם מעדיפים להישאר עם המשפחות שלהם בכדור הארץ מאשר לחיות לנצח בכוכב אנטריה. 

החייזרים והקשישים צריכים בהמשך לפרוץ למעבדה על מנת שהחייזרים יוכלו לקחת עימם גולם חיזרי שנלקח על ידי צוות חוקרים לכוכב אנטריה. 

בסוף הסרט ג'ק (מגולם על ידי סטיב גוטנברג) לוקח אותם בספינתו ללב הים, שם הם נאספים על ידי ספינת חלל של החייזרים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דון אמיצ'י 
|ארתור "ארט" סלווין
|
|-
|ווילפורד ברימלי
|בן לוקט
|בעלה של מרי
|-
|יום קרונין
|ג'ו פינלי
|בעלה של אלמה
|-
|קורטני קוקס 
|שרה
|
|-
|בריאן דנהי 
|וולטר
|חייזר
|-
|ג'ק גילפורד 
|ברני לפקוביץ'
|בעלה של רוזי
|-
|סטיב גוטנברג
|ג'ק בונר
|
|-
|מורין סטייפלטון 
|מרי לוקט
|אשתו של בן
|-
|ג'סיקה טנדי 
|אלמה פינלי
|אשתו של ג'ו
|-
|גוון ורדון
|בס מק'קרתי
|
|-
|הרטה ור
|רוזי לפקוביץ'
|אשתו של ברני
|-
|טהני וולש
|קיטי
|
|-
|בארט אוליבר
|דייוויד
|
|-
|לינדה הריסון 
|סוזן
|
|-
|טיירון פאואר ג'וניור 
|פילסבורי
|
|-
|קלינט הווארד
|ג'ון דקסטר
| 
|-
|צ'ארלס למפקין
|"פופס"
|
|}

==ביקורות ותגובות==
הסרט קיבל ביקורות שליליות ולציון 36% באתר ריכוז הביקורות Rotten Tomatoes, מתוך 11 ביקורות.

==מועמדויות וזכיות בפרסים==
{| width="70%" class="wikitable"
|-
! width="7%"| שנה
! width="30%"| פרס
! width="33%"| קטגוריה
! width="10%"| תוצאה
|-
| rowspan="4" align="center" | 1990
| rowspan="4" align="center" | פרס סטורן
| align="center" | יום קרונין - השחקן הטוב ביותר
| 
|-
| align="center" | ג'סיקה טנדי - השחקנית הטובה ביותר
| 
|-
| align="center" | ג'ק גילפורד - שחקן המשנה הטוב ביותר
| 
|-
| align="center" | סרט המדע בדיוני הטוב ביותר
| 
|}

==קישורים חיצוניים==

* 

==הערות שוליים==

קטגוריה:סרטי 1988
קטגוריה:סרטי מדע בדיוני
קטגוריה:סרטי דרמה אמריקאיים
קטגוריה:סרטי קומדיה
קטגוריה:סרטי חוצנים
קטגוריה:סרטי הרפתקאות
קטגוריה:סרטי פנטזיה
קטגוריה:סרטים מבוססי ספרים
קטגוריה:סרטי המשך אמריקאיים
קטגוריה:סרטי פוקס המאה ה-20
קטגוריה:סרטי מדע בדיוני מ-1988
גאורג פון דר מרוויץ

יוהנס גאורג פון דר מרוויץ (בגרמנית: Johannes Georg von der Marwitz; 7 ביולי 1856 – 27 באוקטובר 1929) היה גנרל פרשים פרוסי שפיקד על מספר ארמיות במהלך מלחמת העולם הראשונה, הן בחזית המערבית והן בחזית המזרחית.

==ביוגרפיה==
===ראשית חייו===
פון דר מרוויץ נולד בשטולפ בחבל פומרניה, אז בשליטת פרוסיה. הוא התגייס לצבא הפרוסי ב-1875, ומ-1883 עד 1886 למד באקדמיה הצבאית הפרוסית. עד שנת 1900 פיקד על רגימנט פרשים, ובשנה זו מונה לראש מטה הקורפוס ה-18. ב-1911 מונה למפקד הדיוויזיה ה-3, וב-1912 מונה למפקח הכללי של חיל הפרשים.

===מלחמת העולם הראשונה===
פון דר מרוויץ הוצב עם פרוץ המלחמה בראש קורפוס הפרשים ה-2 בחזית המערבית והשתתף בקרב האלן. לאחר קרב זה הוא הועבר לחזית המזרחית כדי לפקד על קורפוס המילואים ה-38, שאותו הוביל בקרב השני על האגמים המזוריים בתחילת חורף 1915. לאחר מכן הועבר דרומה ונלחם יחד עם האוסטרו-הונגרים נגד האימפריה הרוסית. ב-7 במרץ 1915 הוענק לו האות פור לה מריט.

לאחר שהחלים ממחלה בסתיו 1915, שירת פון דר מרוויץ בחזית המערבית כמפקד הקורפוס ה-6, בטרם חזר לחזית המזרחית עד לתום ההדיפה המוצלחת של מתקפת ברוסילוב ביוני 1916. ב-6 באוקטובר 1916 מונה לעוזרו של הקיסר וילהלם השני, תפקיד אותו עזב בדצמבר 1916 לאחר שמונה למפקד הארמייה השנייה בחזית המערבית. בנובמבר 1917 לקח חלק בהגנה בקרב קמברה, ובספטמבר 1918 מונה למפקד הארמייה החמישית עד לתום המלחמה.

בתקופת המלחמה פגש את אשתו לעתיד, ויקטוריה קולדוולינג, ולהם נולדו חמישה ילדים.

===לאחר המלחמה===
לאחר המלחמה פרש פון דר מרוויץ מן החיים הציבוריים. הוא נפטר בוונדיכוב שבפומרניה בשנת 1929.

==קישורים חיצוניים==

קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מעוטרי צלב הברזל
קטגוריה:מעוטרי אות מסדר הבז הלבן
קטגוריה:גרמנים שנולדו ב-1856
קטגוריה:גרמנים שנפטרו ב-1929
Audacity

Audacity (אודסיטי או אודאסיטי) הוא עורך קול חופשי המאפשר להקליט ולערוך קובצי קול. התוכנה פועלת במערכות ההפעלה חלונות, מק, לינוקס ומערכות הפעלה נוספות.

בעקבות הפשטות היחסית של התוכנה והחינמיות שלה, אודאסיטי נפוצה בקרב אנשים אשר אינם מתעסקים בעריכת סאונד כמקצוע, אלא נעזרים בה בעת הצורך כגון - פודקאסטרים, יוטיוברים, תלמידים ומורים ועוד.

נכון ל-20 בינואר 2022, אודאסיטי היא ההורדה השנייה הכי פופולרית ב-FossHub עם למעלה מ-111.25 מיליון הורדות<ref></ref>.

== היסטוריה ==
התוכנה פותחה בתחילה על ידי המתכנתים דומיניק מאזוני ורוג'ר דאננברג מאוניברסיטת קרנגי מלון ויצאה לראשונה במהלך שנת 2000. עד כה, התוכנה מפותחת בעזרתם של מתנדבים מרחבי העולם.

במאי 2021, החברה Muse Group (הבעלים של MuseScore ו-Ultimate Guitar) רכשה את הסימן המסחרי Audacity והודיע שהיא תמשיך לפתח את האפליקציה, שנותרה חופשית וקוד פתוח.

לאחר הרכישה החלו להופיע בתוכנה בקשות לאיסוף אנליטיקות אנונימיות על המשתמשים, אך הם נאספו רק ממי שאישר זאת ולא כברירת מחדל.

לאחר עדכון מדיניות הפרטיות, כמה מפתחים יצרו fork (פיצול) חדש של אודסיטי המנותק מ-Muse Group על בסיס הקוד הפתוח שלה. נגזרות אלה נוספו למספר נגזרות שכבר היו קימות.

== נגזרות ==
* Audacium - פיצול ללא בדיקת עדכונים או דיווח על שגיאות, ועם תכונות חדשות.
* DarkAudacity - גרסה מותאמת אישית עם מצב כהה (Dark Mode) ועוד שינויים קטנים נוספים.
* Sneedacity - פיצול שנוצר על ידי חברי "/g/" שמסיר בדיקת עדכונים, דיווח על שגיאות ומערכת הבנייה של conan.
* Tenacity - פיצול שמסיר קוד בדיקת עדכונים ודיווח שגיאות שהתווסף ל-Audacity 3.0.3 (יולי 2021), מוסיף כמה פיצ'רים חדשים ומתקן כמה באגים.

==תכונות בולטות ==
* יכולת הקלטה ועריכה (גזירה, העתקה והדבקה).
* יכולת עריכה ויצוא בפורמטים: Ogg Vorbis, MP3, WAV, AIFF, Au, LOF ו-WMP.
* תמיכה בהוספת ספריית FFmpeg חיצונית הנותנת יכולת עריכה ויצוא בכמעט כל הפורמטים הנפוצים.
* תמיכה במספר ערוצים ורצועות. יש להעיר כי סימולטנית אי אפשר להקליט ערוצים שונים כי לתוכנה יש כניסה אחת. דרך לעקוף בעיה זו היא לחבר לתוכנה מיקסר ואת הכלים או מיקרופונים אליו.
* הכנסת אפקטים כגון: אִקווֶלַייזֵר, הסרת רעשי רקע, שינוי בס וטרבל, הד, התחמקות אוטומטית, שינוי גובה הצליל, שינוי המהירות, שינוי הקצב, פעולות אוטומטיות ועוד..

בעקבות התפוצה הרבה, ניתן למצוא באינטרנט מדריכים רבים בשלל שפות וויקי על התוכנה.

התוכנה תומכת בעברית ובעוד שפות רבות, אך התמיכה בפורום היא רק באנגלית, ספרדית, צרפתית, רוסית וגרמנית.

==פיתוח==
הממשק הגרפי נכתב בעזרת הספרייה wxWidgets. התוכנה פותחה בעבר בסורספורג' והשתמש ב-CVS. כיום חלק מהפיתוח נעשה בעזרת שירותים של גוגל קוד (כגון מאגר Subversion) וחלק מהשירותים (כגון רשימות התפוצה) נשאר בסורספורג'.

==קישורים חיצוניים==

* 

==הערות שוליים==

קטגוריה:תוכנה חופשית
קטגוריה:תוכנות שהושקו ב-2000
קטגוריה:תוכנות עריכת אודיו
קטגוריה:תוכנות פודקאסטינג
קטגוריה:תוכנות שפותחו או הורחבו בקיץ הקוד של גוגל
ממנון מרודוס

ממנון מרודוס (ביוונית: Μέμνων ὁ Ῥόδιος; 380 לפנה"ס - 333 לפנה"ס) היה מצביא שפיקד על שכירי חרב יוונים בשירות האימפריה הפרסית. בלט בקרבות הראשונים נגד הפלישה של מוקדון. בראשית נלחם נגד פרמניון, מצביאו של פיליפוס השני ולאחר מכן נגד אלכסנדר הגדול. תרומתו למאבק הפרסי הייתה חשובה, אך כשל במימוש תוכניתו העיקרית להעביר את המלחמה ליוון גופה בגלל מותו ממחלה.

==קישורים חיצוניים==
* [http://www.livius.org/mea-mem/memnon/memnon.html ממנון מרודוס], מאתר Livius.org 

קטגוריה:יוונים בתקופה ההלנית
קטגוריה:אישים שחיו במאה ה-4 לפנה"ס
סטפן סופיאנסקי

סטפן אנטונוב סופיאנסקי (בבולגרית: Стефан Антонов Софиянски;נולד ב-17 בנובמבר 1951, סופיה, הרפובליקה העממית הבולגרית) הוא פוליטיקאי בולגרי אשר בין 1995 ל-2005 כיהן כראש עיריית סופיה וב-1997 עמד לתקופה קצרה בראש ממשלת מעבר בבולגריה.

==ביוגרפיה==
סופיאנסקי נולד בסופיה בירת בולגריה ואת השכלתו האקדמית רכש בעירו. הוא כיהן במספר תפקידים פקידותיים ציבוריים בתקופת המשטר הקומוניסטי בבולגריה. לאחר קריסת השלטון הקומוניסטי במדינה, הצטרף סופיאנסקי למפלגת איחוד הכוחות הדמוקרטיים ובהמשך הפך לסגן יושב ראשה. בנובמבר 1995 נבחר סופיאנסקי לראש עיריית סופיה והוא כיהן בתפקידו כ-10 שנים. בפברואר 1997 הטיל הנשיא פטר סטויאנוב על סופיאנסקי לעמוד בראש ממשלת מעבר, בעקבות התפטרותו של ז'אן וידנוב ועד לכניסתו לתפקיד של איוון קוסטוב. ב-2005 התפטר מתפקיד ראש עיריית סופיה כדי לכהן בפרלמנט הבולגרי. ב-1 בינואר 2007 מונה לחבר זמני בפרלמנט האירופי וזאת עד לבחירות שנערכו בבולגריה לתפקיד זה.

===אירועים השנויים במחלוקת===
ב-1996 חנכה הקרן הקיימת את יער בולגריה הממוקם סמוך ליער חרובית ובו הוצבה אנדרטה לכבודו של בוריס השלישי, מלך בולגריה ואשתו יואנה על פועלם להצלת יהודי בולגריה. הנושא עורר מחלוקת קשה בין משפחות הנספים בשואה מקרב יהודי תראקיה ומקדוניה לבין חלק מיוצאי "בולגריה הישנה". הוקמה ועדה בראשות השופט משה בייסקי אשר המליצה להסיר את האנדרטה. האנדרטה הוסרה ובמקומה הוקם גלעד לזכר 11,343 יהודי תראקיה ומקדוניה שהובלו למחנות ההשמדה ולכבוד העם הבולגרי. גם החלטה זו עוררה מחלוקת קשה, זכתה להדים נרחבים בתקשורת הבולגרית וסופיאנסקי ראש העירייה דאז, הציב בסופיה לאות מחאה העתק של האנדרטה שהוסרה מיער בולגריה ובה הכיתוב בעברית להנצחת המלך ואשתו.

במהלך כהונתו כראש עיריית סופיה, הועלו טענות רבות כנגד סופיאנסקי על שחיתות כלכלית והוא אף הושעה מתפקידו בשלב מסוים. ב-2006, 2007 ו-2008 הועמד סופיאנסקי לדין בגין שלוש פרשיות שעסקו באי סדרים כלכליים, קבלת שוחד והטיית מכרזים, אך בכולן זיכה אותו בית המשפט מכל אשמה.

ב-2008 התבטא סופיאנסקי בחריפות נגד הקהילה הגאה במדינה וציין כי לו היה עדיין בתפקיד ראש עיריית סופיה לא היה מאשר את מצעד הגאווה בעיר.<ref></ref>

==קישורים חיצוניים==
* [https://web.archive.org/web/20131215161814/http://www.parliament.bg/en/MP/210 סטפן סופיאנסקי], באתר הפרלמנט של בולגריה 

==הערות שוליים==

קטגוריה:ראשי ממשלת בולגריה
קטגוריה:ראשי עיריית סופיה
קטגוריה:ילידי 1951
דברה מרקוס

דֶּבְּרֵה מָרְקוֹס (באמהרית: ደብረ ማርቆስ; נקראת גם מָנְקוֹרָר) היא עיר ונפה באתיופיה הנמצאת במחוז מזרח גוג'ם שבמדינת אמהרה.

==קישורים חיצוניים==

==הערות שוליים==

קטגוריה:אמהרה
קטגוריה:אתיופיה: ערים
הפארק הלאומי בנדינגילו

הפארק הלאומי בנדינגילו הוא פארק לאומי שהוקם ב-1992 בחבל הארץ אקווטוריה, במחוזות אקווטוריה התיכונה ואקווטוריה המזרחית, הנמצאים כיום בדרום סודאן. הפארק נמצא בשטח מיוער בסמוך לנהר הנילוס הלבן, ומשתרע על פני 10,000 קמ"ר.

הפארק ידוע ב"נדידה הגדולה" השנייה בגודלה בכדור הארץ (גדולה ממנה רק הנדידה בסרנגטי) של בעלי החיים שבו כמו מיני אנטילופה שונים, צבי סוף הסוואנה, קובוס שחור-רגל, והוא מהווה בנוסף בית גידול לאוכלוסיות עופות רבות ולבעלי חיים גדולים כגון הג'ירף. הפארק מכיל גם אדמות ביצה שמתפרשות עד מחוז ג'ונגליי. למרות חיות הבר הרבות שחיות בו, נמצא הפארק בזיכיון של החברה הצרפתית הבינלאומית לחיפוש גז ונפט, טוטל.

ב-6 ביולי 2011, שלושה ימים לפני שדרום סודאן התנתקה מסודאן והכריזה על עצמאותה, ראשי המנהל פתחו באופן רשמי את הפארק בטקס פתיחה במעמד מושל מחוז אקווטוריה התיכונה ומנהל השלוחה הסודאנית של הסוכנות האמריקנית לפיתוח בינלאומי. הפארק הוא אחד מהפארקים הלאומיים המתויירים בעולם וחלק מהכנסותיו מיועדות להקל על העוני הרב ופיתוח שירותים חיוניים שחסרים במדינה.

==קישורים חיצוניים==
* [https://web.archive.org/web/20110423144812/http://www.nationalparks-worldwide.info/sudan.htm הפארקים הלאומיים של דרום סודאן]

==הערות שוליים==

קטגוריה:דרום סודאן: פארקים לאומיים
קפה קוסטה

כוס הקפה הייחודית של קוסטה - "מאסימו" - המכילה 560 מיליליטר
קפה קוסטה (באנגלית: Costa Coffee) היא רשת בתי הקפה השנייה בגודלה בעולם, אחרי סטארבקס, והגדולה ביותר בממלכה המאוחדת. בינואר 2019 נרכשה על ידי חברת קוקה-קולה תמורת 4.9 מיליארד דולר. 

==היסטוריה==
בשנת 1971 יסדו האחים ברונו וסרג'יו קוסטה מפעל לקליית קפה בלונדון, אשר סיפק את תוצרתו לספקי שירותי הסעדה ובתי קפה באזור. בשנת 1978 פנתה החברה לעסקי קמעונאות עם פתיחת החנות הראשונה בדרך ווקסהול ברידג' בלונדון. בשנת 1995 העסק נרכש על ידי חברת ויטברד הבריטית והפך לחברת בת בבעלות מלאה. בשנת 2009 נפתח הסניף ה-1,000 של החברה בקארדיף. מאוחר יותר ויטברד רכשה גם את רשת בתי הקפה "Coffeeheaven" שפעלה בעיקר במרכז ומזרח אירופה ומיתגה את החנויות מחדש כחלק מרשת קוסטה. בסוף 2010 הפכה קוסטה לרשת בתי הקפה המובילה בממלכה המאוחדת עם נתח שוק של 37.6% (מן ההכנסות).

כיום מפעילה החברה כ-3,900 סניפים, מרביתם בממלכה המאוחדת, וכמה מאות במרכז ומזרח אירופה, במזרח התיכון ובסין. סניפים רבים מצויים בחנויות הספרים "Waterstones", בחנויות "W H Smith", במלונות "רשת מריוט", ברשת בתי הקולנוע הבריטית "אודאון", ברשת חנויות "טסקו", ובסניפי "פיצה האט". הסניף הגדול ביותר ברשת נמצא בדובאי ובו 320 מקומות ישיבה.

==ראו גם==
* קפה נרו

==קישורים חיצוניים==

* 

==הערות שוליים==

קטגוריה:חברות בריטיות
קטגוריה:רשתות בתי קפה
קטגוריה:תאגידים רב-לאומיים
קטגוריה:חברת קוקה-קולה
שמורת הציד ג'ובה

שמורת הציד ג'ובה היא שמורת ציד מוגנת ובית גידול לשימור אוכלוסיות ציפורים בסביבת עיר הבירה של דרום סודאן, ג'ובה, שבאפריקה. גודלה 200 קמ"ר ושטחה מוגדר כסוואנה. היא מהווה סביבת המגורים הטבעית של מינים כמו חוברת ערב ו-Heuglin's Francolin.

==הערות שוליים==

קטגוריה:דרום סודאן: שמורות ציד
קטגוריה:ג'ובה
להקת המחול הקיבוצית

[[סמליל הלהקה עד 2023]]
להקת המחול הקיבוצית בסיום המופע Aide-Mémoire ב[[רומא (ינואר 2010)]]

להקת המחול הקיבוצית היא להקת מחול ישראלית שנוסדה בשנת 1970 על ידי כלת פרס ישראל יהודית ארנון ששימשה גם המנהלת האמנותית של הלהקה עד לשנת 1996. בשנת 1980 הצטרף ללהקה הכוריאוגרף רמי באר ומשנת 1996 הוא משמש כמנהלה האמנותי.

מקום משכנה של הלהקה בכפר המחול בקיבוץ געתון אשר בגליל המערבי, הכפר משמש מרכז ללימוד תנועה ומחול לכל הגילאים ומרכז אירועים ומפגשי מחול, בו פועל בית הספר למחול.

==היסטוריה==
הלהקה הוקמה בשם להקת המחול הבין-קיבוצית. באותה תקופה הרקדנים היו כולם חברי קיבוץ והיו נפגשים לחזרות והופעות בצורה מצומצמת יחסית. הלהקה התבססה רק על כוריאוגרפיה של יוצרים ישראלים, הן בשל העיקרון של קידום ויצירה תרבותית עצמאית והן בשל מחסור בתקציב. בין היוצרות באותן שנים היו: יהודית ארנון, עופרה אכמון, הדה אורן ואשרה אלקיים-רונן. שתי הראשונות יצרו בסגנון מחול ההבעה, ששלט בישראל עד אמצע שנות ה-50.

החל משנת 1994 נוספה להקת המחול "קיבוצית 2" המופיעה בעיקר עבור קהל צעיר יותר ביצירות כדוגמת: "פטר והזאב", ״קרנבל החיות״, "Kיבוצית 360" ו-"סיפורי קודמכל".

חלק מרקדני הלהקה בעבר הם בוגרי התוכנית נולד לרקוד ובהם: שי פרטוש, איתי פרי ולוטם רגב.

צמד הרקדנים והכוריאוגרפים, בני הזוג ליאת דרור וניר בן גל, החלו את דרכם בלהקה.

עם יצירותיה הבולטות של הלהקה: "המוות בא אל סוס העץ מיכאל", "שומר מסך", "בין קודש לחול".

מנכ"לית הלהקה היא אמירה תאומי, בתו של השחקן עודד תאומי.

==יצירות הלהקה==
מופע של הלהקה
מופע של הלהקה
{|
|valign="top" |
*פרפרים
*ייפוי כח
*שחור לבן
*שומר מסך
*סיפורי קודמכל
*קליפ טריפ
*עיר ערומה
*מדריך לתזמורת
|valign="top" |
*מחול הגחליליות
*פורמן מאגנום
*אקשן U
*אקודום
*כיף כפים
*אמבכלל
*בין קודש לחול
*טרנספורם
|valign="top" |
*דירה להשכיר
*ניצוצות 2011
*Kיבוצית 360
*אינפראדום
*זיכרון דברים
*וכשהגיע השמש
*60 הרץ
*פטר והקרנבל
|}

== הישגים ופרסים ==
* 1997 – פרס "סיכת הזהב" בפראג, על סרט הווידאו-דאנס ליצירה "מקומשהו".
* 1999 - פרס "היצירה" של שר המדע התרבות והספורט.
* 2004 - פרס ראשון על המופע "שומר מסך", במסגרת 50 שנות פסטיבל הקיץ בספליט - קרואטיה.
* 2004 - הלהקה זוכה "בפרס הביצוע" מטעם שרת החינוך.
* 2007 - פרס "חביב הקהל" ליצירה "פוראמן מאגנום" בביצוע להקת הבלט של התיאטרון הלאומי של ספליט, קרואטיה.
* 2010 - פרס שרת החינוך עבור היצירה "אינפראדום"
* 2010 - פסטיבל וולפסבורג - גרמניה. בכורה עולמית "בגן השחור" מאת רמי באר.
* 2013 - פרס "עכבר העיר" למופע המחול הטוב ביותר "חסר השלם" מאת רמי באר.

==לקריאה נוספת==
* אבשלום קווה, אחוזת מחול: יהודית ארנון ולהקת המחול הקיבוצית: פרקי חיים, תל אביב: מורשת, 2003.
* טל כוכבי, בין ריקוד לאנתרופולוגיה, חיבור לשם קבלת דוקטור, האוניברסיטה העברית, 2007.
* יונת רוטמן, הגרעין והקליפה סיפורה של להקת המחול הקיבוצית. תל אביב: יד יערי, 2020

==קישורים חיצוניים==

* 
* [http://www.habama.co.il/Pages/ReviewDescription.aspx?Subj=7&Area=4&ReviewID=3&CatID=2&SubCatID=1 להקת המחול הקיבוצית], באתר "הבמה"
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:להקות מחול ישראליות
קטגוריה:געתון
דה מארס וולטה

דה מארס וולטה (באנגלית: The Mars Volta) היא להקת רוק מתקדם אמריקאית מאל פאסו שבטקסס, אשר הוקמה ב-2001. מנהיגי הלהקה הם הגיטריסט עומר רודריגז-לופז והסולן סדריק ביקסלר-זוולה, שהקימו את הלקה לאחר פירוק להקתם הקודמת, At The Drive-In .

הלהקה משלבת השפעות מוזיקליות רבות כולל רוק מתקדם, אקספרימנטל רוק, פיוז'ן, ומוזיקה לטינית. הלהקה ידועה בשל ההופעות החיות האנרגטיות שלהם, ובשל אלבומי הקונספט שלהם.

==ביוגרפיה==

ב-2009 הלהקה זכתה בפרס גראמי בקטגוריה "ביצוע הרוק כבד הטוב ביותר" עם שירם "Wax Simulacra".<br>ב-2008 נכתב עליהם במגזין "הרולינג סטונז" שהם להקת הרוק מתקדם הטובה ביותר.

ב-2012 הכריז הגיטריסט שלהם עומר רודריגז-לופז, על הפסקה זמנית, אך אמר שלא יודע אם הלהקה תחזור לנגן בעתיד.

ב-2013 התפרקה הלהקה.

==חברי הלהקה==

* עומר רודריגז-לופז - גיטרה
* סדריק ביקסלר-זוולה - שירה
* חואן אלדרטה
* מרסל רודריגז לופז
* דיאנתוני פארקס

===חברים לשעבר===

* פלי - גיטרה בס

==דיסקוגרפיה==
===אלבומי סטודיו===
*De-Loused in the Comatorium - 2003
*Frances The Mute - 2005
*Amputechture - 2006
*The Bedlam in Goliath - 2008
*Octahedron - 2009
*Noctourniquet - 2012
*The Mars Volta - 2022

==קישורים חיצוניים==

* 

* 

קטגוריה:להקות רוק מתקדם
קטגוריה:להקות רוק אמריקאיות
קטגוריה:אמני וורנר רקורדס
קטגוריה:להקות שהוקמו בשנת 2001
קפה נרו

קפה נרו (Caffè Nero) היא רשת בתי קפה שנוסדה בלונדון בשנת 1997 ומפעילה כ-500 סניפים בממלכה המאוחדת ועוד כמה סניפים בטורקיה ובאיחוד האמירויות הערביות.
== היסטוריה ==
בשנת 1997 הקים ג'רי פורד את שלושת הסניפים הראשונים של הרשת בלונדון. בשנת 1998 נוספו שלושה סניפים בעיר. בשנת 1999 הוקם הסניף הראשון מחוץ ללונדון - במנצ'סטר. בשנת 2000 הגיע מספר הסניפים ל-31. בשנת 2001 נרשמה החברה למסחר בבורסה לניירות ערך בלונדון. עד לשנת 2004 התרחבה הרשת על ידי הקמת חנויות חדשות ורכישת רשתות קטנות עד לכ-120 סניפים. בשנת 2007 חזרה החברה להיות חברה פרטית לאחר שפורד רכש את מניותיה ומחק אותה מן המסחר בבורסה. באותה שנה נפתח גם הסניף הראשון בטורקיה. בשנת 2009 פתחה החברה סניפים ראשונים בדובאי ובאיחוד האמירויות הערביות. נכון לשנת 2014 לרשת כ-600 סניפים בבריטניה וסניפים נוספים במדינות אירופה ובמזרח התיכון.

==ראו גם==
* קפה קוסטה

==קישורים חיצוניים==

* 

קטגוריה:רשתות בתי קפה
קטגוריה:חברות בריטיות
ברוס מקנזי

ברוס רוי מקנזי (באנגלית: Bruce Roy McKenzie; ינואר 1919 - 24 במאי 1978) היה פוליטיקאי קנייתי, שר החקלאות בקניה תחת שלטונו של נשיא קניה ג'ומו קניאטה, ויועץ לנשיא. נטען שעבד בשביל שירותי המודיעין של בריטניה, דרום אפריקה או ישראל.

==ביוגרפיה==
מקנזי נולד בינואר 1919 בריצ'מונד (Richmond) שבמחוז נטאל בדרום אפריקה, ובצעירותו רכש השכלה חקלאית. במלחמת העולם השנייה הצטרף לחיל האוויר הדרום-אפריקאי, ובהמשך שירת תחת חיל האוויר המלכותי הבריטי. הוא שירת בצפון אפריקה, הים התיכון ובאירופה. ב-1946 היגר לקניה, ועסק בחקלאות בסביבת נקורו. ב-1945 נישא להנרייטה אדמונדסון ונולדו להם שלושה ילדים. ב-1964 התגרשו, וב-1967 נישא לכריסטינה ברידג'מן שממנה נולדו לו בת ובן.

ב-1957 הצטרף למועצה המחוקקת של קניה. ב-1959 היה לשר החקלאות הקנייתי. מ-1962 שימש כשר ההתיישבות, עד פרישתו מהחיים הפוליטיים ב-1970. ב-1963 נבחר לבית המחוקקים כחבר מטעם מפלגת האיחוד האפריקני הלאומי, מפלגתו של ג'ומו קניאטה. מקנזי היה מנהלה של חברת East African Airways, עד להתמוטטותה הכלכלית ב-1977, ובהמשך היה למנהלה של חברת התעופה הלאומית של קניה, קניה איירווייז.

ב-24 במאי 1978 לאחר שביקר את שליט אוגנדה אידי אמין, נהרג בהתפוצצות המטוס בחזרתו לקנייה מעל גבעות נגונג, כתוצאה מהתפוצצות פצצה שהוטמנה במתנה שקיבל. לאחר מותו תיאר ג'ומו קניאטה את מקנזי כאחד מחבריו הטובים, וכאחד האירופים הראשונים מתושבי קניה אשר שזיהה עצמו עם המאבק לעצמאות (Uhuru).

שמו נקשר לסיוע לישראל במבצע אנטבה, ועל פועלו עבור קהילת המודיעין הישראלית הוענק לו לאחר מותו אות יקיר הסתר. חורשה לזכרו ניטעה בישראל בין מחלף גולני למחלף המוביל, סמוך לצומת בית רימון.

==קישורים חיצוניים==
* [https://web.archive.org/web/20120505115521/http://kenyatembo.giving.officelive.com/temboseven.aspx Tembo7], Kenya Tembo

* משה נסטלבאום, [https://www.maariv.co.il/journalists/Article-864472 היה אחראי לסיכול פעולת טרור נגד מטוס אל-על ב-76' וזכה ל"אות יקיר הסתר"], באתר [https://www.maariv.co.il/ מעריב], 12 בספטמבר 2021

==הערות שוליים==

קטגוריה:מעוטרי אות השירות המצוין
קטגוריה:פוליטיקאים קנייתים
קטגוריה:מעוטרי צלב התעופה המצוינת
קטגוריה:בריטים שנולדו ב-1919
קטגוריה:בריטים שנפטרו ב-1978
תערוכת הפרח

תערוכת הפרח, 2012, חיפה
אבא חושי ומשה דין בתערוכת הפרחים ה-9 הבינלאומית בחיפה, 29.4.1960

תערוכת הפרח הייתה אירוע תיירותי שנערך בחיפה מדי שנה, בימי חול המועד פסח החל משנות ה-50 של המאה ה-20 ועד שנות ה-90. בשנת 2012 חודשה התערוכה, בשם תערוכת הפרח הבינלאומית חיפה.

==היסטוריה==
דוד צירקין צפריר הציע לראש העיר אבא חושי שתערוכה, שבה יוצגו פרחים וצמחי נוי, תיערך כל שנה בחיפה. את התערוכה הראשונה תכנן וביצע אדריכל הגנים של עיריית חיפה משה רול. התערוכה התקיימה בשנותיה הראשונות בגן בנימין בשכונת הדר הכרמל וכשגדלה עברה לגן האם שבמרכז הכרמל.

קהל היעד של התערוכה היה הן אנשי מקצוע (שוזרי ומעצבי פרחים וגננים) והן הקהל הרחב - תלמידים וחובבי פרחים שהגיעו לתערוכה מכל רחבי הארץ והעולם - עשרות אלפי מבקרים בשנותיה הראשונות, ובשיאה מאות אלפים.

בשנת 2012 חודשה התערוכה ביוזמתו של ראש העיר יונה יהב, ונערכה בפארק הכט.

==קישורים חיצוניים==
* [https://web.archive.org/web/20130723031631/http://360israel.co.il/haifaflowers/ סיור וירטואלי בתערוכת הפרח הבינלאומית חיפה 2012], באתר [http://360israel.co.il/ 360 ישראל]
* 
* שוש להב, [http://www.hadiscontaim.co.il/?p=1854 תערוכת הפרח הבינלאומית בחיפה, חוזרת במלא הדרה], באתר של ארגון גמלאי בנק דיסקונט, 1 באפריל 2012
* 
* [https://haifa-primo.hosted.exlibrisgroup.com/primo-explore/fulldisplay?docid=972HAI_MAIN_ALMA11170760320002791&context=L&vid=HAU&lang=iw_IL&adaptor=Local%20Search%20Engine אלבום מתערוכת הפרחים התשיעית הבינלאומית בחיפה 1960], מתוך [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81166255360002791&lang=iw_IL הארכיון ע"ש אבא חושי,] האוספים הדיגיטליים של ספריית יונס וסוראיה נזריאן, אוניברסיטת חיפה
* 
* 
* 
* [https://youtu.be/7HO39Dm3w7Y?t=53 תערוכת הפרח בחיפה]. יומני כרמל, יוני 1955 <small>(התחלה 0:53)</small>

קטגוריה:גינון
קטגוריה:פרחים בתרבות
קטגוריה:חיפה: אירועים